ΓΡΑΠΤΗ ΕΡΩΤΗΣΗ E-4108/97 υποβολή: Gianfranco Dell'Alba (ARE) προς την Επιτροπή (16 Iανουαρίου 1998)

Θέμα: Δίκη για τον φόνο, στις 3 Σεπτεμβρίου 1995, του Ιταλού πολίτη Giacomo Turra στην Κολομβία

Στις 15 Δεκεμβρίου 1997 συγκροτείται, επιτέλους, στο Στρατοδικείο της Cartagena στην Κολομβία το ειδικό συμβούλιο που θα εκδικάσει την υπόθεση των πέντε αστυνομικών που κατηγορούνται για «ανθρωποκτονία εκ προμελέτης» του ευρωπαίου πολίτη Giacomo Turra, ο οποίος σκοτώθηκε σε ηλικία 24 ετών στην ανωτέρω πόλη.

Λαμβάνοντας υπόψη ότι, παρά τις προσπάθειες των αρχών της Κολομβίας να «κουκουλώσουν» την υπόθεση, έφτασε τελικά η στιγμή της δίκης χάριν στις παρεμβάσεις της Ιταλικής Κυβερνήσεως αλλά και πολλών διεθνών οργανώσεων για την προάσπιση των δικαιωμάτων του ανθρώπου 7 δεδομένου ότι προσφάτως η Επιτροπή χορήγησε ποσό 5 εκατομμυρίων δολαρίων υπό μορφή ανθρωπιστικής βοήθειας στο κράτος της Κολομβίας, υποχρεώνοντάς το να δεσμευθεί σε ό,τι αφορά τη βελτίωση του σεβασμού των δικαιωμάτων του ανθρώπου στην χώρα, και ότι η δίκη αυτή θα αποτελέσει αναμφίβολα σημαντική επιβεβαίωση της βούλησης που εξέφρασε το κράτος της Κολομβίας να καταπολεμήσει την αδράνεια που το χαρακτηρίζει στον δικαστικό τομέα με αποτέλεσμα να μένουν ατιμώρητα πολλά εγκήματα.

Δεν κρίνει σκόπιμο η Επιτροπή να εκμεταλλευθεί την ευκαιρία αυτή για να στείλει παρατηρητές που θα παρακολουθήσουν όλα τα στάδια της δίκης προκειμένου να διαπιστώσουν, υπό το πρίσμα του σεβασμού των δικαιωμάτων του ανθρώπου, την ορθότητα της τελικής δικαστικής αποφάσεως που θα εκδόσε το δικαστήριο;

Απάντηση του κ. Marin εξ ονόματος της Επιτροπής (4 Φεβρουαρίου 1998)

Η Επιτροπή παρακολουθεί με ανησυχία την εξέλιξη της κατάστασης των ανθρωπίνων δικαιωμάτων στην Κολομβία, η οποία κατάσταση παραμένει στο σύνολό της μη ικανοποιητική. Ως εκ τούτου, προτίθεται να παρακολουθήσει από κοντά τη δίκη των φερόμενων ως δραστών της δολοφονίας του κ. Turra, μέσω της αντιπροσωπείας της στη Μπογκοτά και σε συνεργασία με τις επιτόπου διπλωματικές αντιπροσωπείες των κρατών μελών.

Εξάλλου, η Επιτροπή υπενθυμίζει ότι αποδίδει ιδιαίτερη σημασία στις πρωτοβουλίες εκείνες οι οποίες θα μπορούσαν να συμβάλουν τόσο στην αντικατάσταση των μηχανισμών προστασίας των ανθρωπίνων δικαιωμάτων στην Κολομβία όσο και στην παρακολούθηση των περιπτώσεων παραβίασης των εν λόγω δικαιωμάτων, συγκεκριμένα με τα εξής τρία βασικά μέσα: την ενίσχυση της παρουσίας της διεθνούς κοινότητας στη χώρα (ανανέωση της χρηματοδότησης των διεθνών παρατηρητών στην υπηρεσία του Γραφείου της'Υπατης Αρμοστείας των Ηνωμένων Εθνών για τα ανθρώπινα δικαιώματα, οι οποίοι έχουν καθήκον να παρακολουθούν την κατάσταση των ανθρωπίνων δικαιωμάτων σε όλη τη χώρα), τη χρηματοδότηση πρωτοβουλιών υπέρ των τοπικών ΜΚΟ (μη κυβερνητικών οργανώσεων), οι οποίες δραστηριοποιούνται στον τομέα της δημοκρατίας και των ανθρωπίνων δικαιωμάτων, και τέλος με την παροχή διαρθρωτικής βοήθειας στον τομέα της απονομής της δικαιοσύνης.

Οσον αφορά το πρόγραμμα της χορηγηθείσας ανθρωπιστικής βοήθειας στο οποίο αναφέρεται το Αξιότιμο Μέλος του Κοινοβουλίου, αξίζει να υπενθυμίσουμε ότι, σύμφωνα με τους όρους του κανονισμού (ΕΚ) αριθ. 1257/96 της 20ής Ιουνίου 1996 του Συμβουλίου σχετικά με την ανθρωπιστική βοήθεια ((ΕΕ L 163 της 2.7.1996. )), η βοήθεια αυτή, λαμβανομένου υπόψη του στόχου της, δεν υπόκειται ούτε εξαρτάται από πολιτικές σκοπιμότητες.

Οι άλλες μορφές βοήθειας τις οποίες λαμβάνει η Κολομβία από την Επιτροπή, προορίζονται στην πλειονότητά τους για τα μειονεκτούντα κοινωνικά στρώματα της χώρας. Η Επιτροπή, κατά την υλοποίηση της βοήθειάς της, επικουρείται από σημαντικό αριθμό τοπικών και διεθνών ΜΚΟ.

Αξίζει να υπογραμμισθεί ότι η Κολομβία έχει υπογράψει συμφωνία περιφερειακής συνεργασίας με την Κοινότητα, βάσει της οποίας η κοινοτική βοήθεια εξαρτάται από τον σεβασμό των ανθρωπίνων δικαιωμάτων στη χώρα αυτή.